Амандман I на Устав Савезне Републике Југославије (1992)
АМАНДМАН -{I}- НА УСТАВ САВЕЗНЕ РЕПУБЛИКЕ ЈУГОСЛАВИЈЕ

Овај амандман је саставни део Устава Савезне Републике Југославије и ступа на снагу даном проглашења у Савезној скупштини.

АМАНДМАН -{I}-

1 Савезна скупштина може, на предлог најмање 30 савезних посланика Већа грађана или најмање 20 савезних посланика Већа република, одлучити да мандат посланицима у Савезној скупштини престане пре истека времена на које су изабрани.

Одлука о престанку мандата посланицима у Савезној скупштини усваја се двотрећинском већином гласова свих савезних посланика у сваком од два већа Савезне скупштине.

Мандат посланика у Савезној скупштини престаје конституисањем новоизабране Савезне скупштине.

2 Овим амандманом допуњује се Одељак V, пододељак 1 Устава Савезне Републике Југославије.

Извор 
 Службени лист Савезне Републике Југославије, број 34, Београд, среда, 23. септембар 1992.

Устави Југославије
Устави СРЈ и СЦГ